Zesarren Britainiako inbasioak

Zesarren Britainiako inbasioak Erromako Errepublikako jenerala zen Julio Zesarr Britainiaren aurka zuzendu zituen bi kanpaina militar izan ziren. Galietako gerretan zehar Zesarrek uhartea birritan inbaditu zuen: lehenbizi K.a. 55. urtean eta bigarrenik K.a. 54an. Lehenbiziko inbasioa udan jazo zen eta inork ez daki aurretik prestaturiko maila handiko inbasio bat izan ote zen (hala balitz, porrotan amaitu zuen, Erromak Kenteko hondartza eta beste ezer gutxi bereganatu baitzituen), edota miaketa espedizio bat izan ote zen. Bigarren inbasio saiakera arrakastatsuagoa izan zen, eta Zesarrek trinovanteen erregetzan bere aliatua zen Mandubracio esertzea lortu zuen, aurretik bere aurkaria edo etsaia zen Cassivellaunus bertatik kenduz. Nahiz eta Zesarrek Erromako Errepublikarentzat lurrik ez konkistatu ahal izan, kanpaina honen arrakasta Erromak uhartean lehenbiziko aldiz aliatuak izatean datza, honekin batera Britainiako tribuei aurreneko zergak ezarri zizkielarik.

Kanpo estekak 

Galietako gerrak
K.a. 50eko hamarkada
Antzinako Erromako historia militarra
Operazio anfibioak